ciscoriordan/open-greek-corpus-annotations huggingface dataset:
hippocrates-et-corpus-hippocraticum.de-exsectione-foetus 1
1 . Περὶ δὲ τῶν μὴ κατὰ τρόπον κυϊσκομένων , ἀλλ’ ἐγκατατεμνομένων οὕτως · πρῶτον μὲν ἐπὶ τὴν γυναῖκα σινδόνα ἐπιβαλὼν , κατάζωσον ἀνωτέρω τῶν μαζῶν , καὶ τὴν κεφαλὴν κατακαλύψαι χρὴ τῇ σινδόνι , ὅκως μὴ ὁρῶσα φοβῆται ὅ τι ἂν ποιήσῃς . Ἢν οὖν ἐξίσχῃ τὴν χεῖρα τὸ ἔμβρυον πλάγιον παραπεσὸν , τῆς χειρὸς ἐπιλαβόμενος προάγειν ἔξω ἐπιχείρει ὡς μάλιστα , παραδεῖραι δὲ τὸν βραχίονα , καὶ ἀποψιλώσας τὸ ὀστέον , ἰχθύην περίδησον περὶ τοὺς δακτύλους τῆς χειρὸς τοὺς δύο , ὅκως μὴ ἀπολισθάνοι ἡ σάρξ · μετὰ δὲ ταῦτα τὸν ὦμον περισάρκισον καὶ ἄφελε κατὰ τὸ ἄρθρον · ἔπειτα · τὴν κεφαλὴν κατὰ φύσιν παρώσας , ὑπεξάγειν ἔξω τὴν κεφαλὴν τοῦ ἐμβρύου · τῷ δὲ δακτύλῳ τὸ ἔμβρυον εἴσω ἀπῶσαι · ἢ μαχαιρίῳ διὰ τῶν πλευρέων ἢ διὰ τῆς κληῗδος , ὅκως τὴν φῦσαν ἀφῇ καὶ ξυμπέσῃ τὸ ἔμβρυον καὶ ἡ ἔξοδος αὐτέῳ εὐπετεστέρη ᾖ · τὴν δὲ κεφαλὴν , ἢν μὲν δύνησαι κατὰ φύσιν ἔξω ὦσαι · ἢν δὲ μὴ , ξυμφλάσαι , καὶ οὕτως ὑπεξαγαγεῖν ἔξω τὸ ἔμβρυον . Ἔπειτα θερμῷ πολλῷ καταχέας καὶ ἀλείψας ἐλαίῳ , κατακεῖσθαι κελεύειν ἐπαλλάξασαν τὼ πόδε , καὶ μεταπῖσαι οἶνον γλυκὺν καὶ λευκὸν κεράσας εὐζωρότερον , καὶ ῥητίνην , μέλιτι διατρίψας , μίξας τῷ οἴνῳ , διδόναι πιεῖν · τὰ δ’ ἄλλα θεραπεύειν ὥσπερ λεχὼ , κατὰ τὰ εἰρημένα .
Lemmas: 1 . περί δέ ὁ μή κατά τρόπος κυΐσκομαι , ἀλλά ἐγκατατέμνω οὕτως · πρότερος μέν ἐπί ὁ γυνή σινδών ἐπιβάλλω , καταζώννυμι ἄνω ὁ μαστός , καί ὁ κεφαλή κατακαλύπτω χρή ὁ σινδών , ὅπως μή ὁράω φοβέω ὅς τις ἄν ποιέω . ἐάν οὖν ἐξίσχω ὁ χείρ ὁ ἔμβρυον πλάγιος παραπίπτω , ὁ χείρ ἐπιλαμβάνω προάγω ἔξω ἐπιχειρέω ὡς μάλα , παραδέρω δέ ὁ βραχίων , καί ἀποψιλόω ὁ ὀστέον , ἰχθύα περιδέω περί ὁ δάκτυλος ὁ χείρ ὁ δύο , ὅπως μή ἀπολισθάνω ὁ σάρξ · μετά δέ οὗτος ὁ ὦμος περισαρκίζω καί ἀφαιρέω κατά ὁ ἄρθρον · ἔπειτα · ὁ κεφαλή κατά φύσις παρωθέω , ὑπεξάγω ἔξω ὁ κεφαλή ὁ ἔμβρυον · ὁ δέ δάκτυλος ὁ ἔμβρυον εἴσω ἀπωθέω · ἤ μαχαίριον διά ὁ πλευρά ἤ διά ὁ κλείς , ὅπως ὁ φῦσα ἀφίημι καί συμπίπτω ὁ ἔμβρυον καί ὁ ἔξοδος αὐτός εὐπετής εἰμί · ὁ δέ κεφαλή , ἐάν μέν δύναμαι κατά φύσις ἔξω ὠθέω · ἐάν δέ μή , συμφλάω , καί οὕτως ὑπεξάγω ἔξω ὁ ἔμβρυον . ἔπειτα θερμός πολύς καταχέω καί ἀλείφω ἔλαιον , κατάκειμαι κελεύω ἐπαλλάσσω ὁ πούς , καί μεταπιπίσκω οἶνος γλυκύς καί λευκός κεράννυμι εὔζωρος , καί ῥητίνη , μέλι διατρίβω , μείγνυμι ὁ οἶνος , δίδωμι πίνω · ὁ δέ ἄλλος θεραπεύω ὥσπερ λεχώ , κατά ὁ λέγω .
hippocrates-et-corpus-hippocraticum.de-exsectione-foetus 2
2 . Ὅταν δὲ τῇ τικτούσῃ γυναικὶ πλάγιον παραπέσῃ τὸ ἔμβρυον , γίνεται δὲ ὁκόταν στρέφηται τοιόνδε , ὁ ὀμφαλὸς περὶ τὸν τράχηλον περιελίσσεται καὶ ἐπίσχει τὴν ἔξοδον τοῦ ἐμβρύου , καὶ ἐς τὸ ἰσχίον ἐπεμβάλλει τὴν κεφαλὴν , καὶ ἡ χεὶρ ὡς ἐπιτοπουλὺ ἔξω γίνεται . Ἢν μὲν οὖν ἤδη τεθνηκὸς ἔξω γένηται , τοῦτο προσημαίνει · ᾗσι δὲ μὴ ἔξω ἡ χεὶρ τοῦ ἐμβρύου , ὡς ἐπιτοπουλὺ ζῇ τὸ ἔμβρυον κίνδυνος δὲ καὶ οὕτως .
Lemmas: 2 . ὅταν δέ ὁ τίκτω γυνή πλάγιος παραπίπτω ὁ ἔμβρυον , γίγνομαι δέ ὁπόταν στρέφω τοιόσδε , ὁ ὀμφαλός περί ὁ τράχηλος περιελίσσω καί ἐπίσχω ὁ ἔξοδος ὁ ἔμβρυον , καί εἰς ὁ ἰσχίον ἐπεμβάλλω ὁ κεφαλή , καί ὁ χείρ ὡς ἐπιτοπουλύ ἔξω γίγνομαι . ἐάν μέν οὖν ἤδη θνῄσκω ἔξω γίγνομαι , οὗτος προσημαίνω · ὅς δέ μή ἔξω ὁ χείρ ὁ ἔμβρυον , ὡς ἐπιτοπουλύ ζάω ὁ ἔμβρυον κίνδυνος δέ καί οὕτως .
hippocrates-et-corpus-hippocraticum.de-exsectione-foetus 3
3 . Ἔνιαι δὲ καὶ τὰ λόχια πρὸ τοῦ ἐμβρύου ἀφιᾶσιν , ὥστε ἀναγκαῖον τὴν ὠδῖνα ξηρὰν εἶναι καὶ ἐπίπονον ὅσαι δὲ τὰ λόχια μὴ προκαθαίρονται , ῥᾷον ἀπαλλάττουσιν ἐν τῷ τόκῳ .
Lemmas: 3 . ἔνιοι δέ καί ὁ λόχιος πρό ὁ ἔμβρυον ἀφίημι , ὥστε ἀναγκαῖος ὁ ὠδίς ξηρός εἰμί καί ἐπίπονος ὅσος δέ ὁ λόχιος μή προκαθαίρω , ῥᾴδιος ἀπαλλάσσω ἐν ὁ τόκος .
hippocrates-et-corpus-hippocraticum.de-exsectione-foetus 4
4 . Ἀνασείειν δὲ δεῖ ὧδε · σίνδονα ὑποστορέσαντα , ἀνακλῖναι τὴν γυναῖκα , καὶ ἑτέρην ἐπιβαλεῖν ὅκως ἂν τὸ αἰδοῖον κεκρυμμένον ᾖ , καὶ περικαλύψαι περὶ ἑκάτερον τὸ σκέλος τὴν σίνδονα καὶ περὶ ἑκάτερον τὸ γυῖον · γυναῖκας δὲ δύο λαβέσθαι τοῦ σκέλεος ἑκατέρου , καὶ τῆς χειρὸς ἑκατέρης ἑτέρας γυναῖκας δύο · ἔπειτα διασείειν λαβούσας ἐγκρατέως , μὴ ἔλασσον ἢ δεκάκις · ἔπειτα δὲ ἐς κλίνην ἀνακλῖναι τὴν γυναῖκα ἐπὶ κεφαλήν · τὰ δὲ σκέλεα ἄνω ἔχειν , καὶ τὰς γυναῖκας πάσας λαβέσθαι τοῖν σκελέοιν , ἀφείσας δὲ τὰς χεῖρας · ἔπειτα σείειν πολλάκις ποιεῖν τὰς γυναῖκας ἐπὶ τοὺς ὤμους , ἀναβολὰς ἐπὶ τὴν κλίνην , ὅκως ἐς τὴν εὐρυχωρίην ἐπανασεισθὲν τὸ ἔμβρυον στραφῇ καὶ δύνηται ἐπὶ φύσιν ἰέναι . Καὶ ἢν ἔχῃ δίκταμνον κρητικὸν , μεταπῖσαι δός · εἰ δὲ μὴ , κάστορος ἐνεψῆσαι τῷ οἴνῳ χίῳ .
Lemmas: 4 . ἀνασείω δέ δέω ὧδε · σίνδων ὑποστόρεννυμι , ἀνακλίνω ὁ γυνή , καί ἕτερος ἐπιβάλλω ὅπως ἄν ὁ αἰδοῖον κρύπτω εἰμί , καί περικαλύπτω περί ἑκάτερος ὁ σκέλος ὁ σινδών καί περί ἑκάτερος ὁ γυῖον · γυνή δέ δύο λαμβάνω ὁ σκέλος ἑκάτερος , καί ὁ χείρ ἑκάτερος ἕτερος γυνή δύο · ἔπειτα διασείω λαμβάνω ἐγκρατής , μή ἐλαχύς ἤ δεκάκις · ἔπειτα δέ εἰς κλίνη ἀνακλίνω ὁ γυνή ἐπί κεφαλή · ὁ δέ σκέλος ἄνω ἔχω , καί ὁ γυνή πᾶς λαμβάνω ὁ σκέλος , ἀφίημι δέ ὁ χείρ · ἔπειτα σείω πολλάκις ποιέω ὁ γυνή ἐπί ὁ ὦμος , ἀναβολή ἐπί ὁ κλίνη , ὅπως εἰς ὁ εὐρυχωρία ἐπανασείω ὁ ἔμβρυον στρέφω καί δύναμαι ἐπί φύσις ἔρχομαι . καί ἐάν ἔχω δίκταμνον Κρητικός , μεταπιπίσκω δίδωμι · εἰ δέ μή , κάστωρ ἐνέψω ὁ οἶνος χῖον .
hippocrates-et-corpus-hippocraticum.de-exsectione-foetus 5
5 . Ἢν δὲ αἱ ὑστέραι ἔξω χωρέωσι , ἤν τε ἐκ πόνου , ἤν τε ἐκ τόκου , ἢν μὲν οὖν παραλάβῃς νεωστὶ παθούσα , ἄξιον ἐπιχειρεῖν · εἰ δὲ μὴ , ἐῇν . Ποιέειν δὲ χρὴ ὧδε · ἐπιταμὼν τὸν ὑμένα τῆς ὑστέρης κατὰ φύσιν καὶ κατὰ πλάγιον , τρῖψαι ὀθονίῳ ὡς φλεγμαίνῃ , κᾆτα ἀλείψας φώκης ἐλαίῳ ἢ πίσσῃ , καταπλάσας ἅμα κυτίνοισι , καὶ μαλθακοὺς σπόγγους οἴνῳ ῥήνας , προσθεὶς , ἀναδῆσαι ἐκ τῶν ὤμων · καὶ ἀνακείσθω ὡς ἀνωτάτω τὰ σκέλεα ἔχουσά , ἐσθιέτω δὲ σιτία μέτρια .
Lemmas: 5 . ἐάν δέ ὁ ὑστέρα ἔξω χωρέω , ἐάν τε ἐκ πόνος , ἐάν τε ἐκ τόκος , ἐάν μέν οὖν παραλαμβάνω νεωστί πάσχω , ἄξιος ἐπιχειρέω · εἰ δέ μή , ἐάω . ποιέω δέ χρή ὧδε · ἐπιτέμνω ὁ ὑμήν ὁ ὑστέρα κατά φύσις καί κατά πλάγιος , τρίβω ὀθόνιον ὡς φλεγμαίνω , εἶτα ἀλείφω φώκη ἔλαιον ἤ πίσσα , καταπλάσσω ἅμα κύτινος , καί μαλθακός σπόγγος οἶνος ῥαίνω , προστίθημι , ἀναδέω ἐκ ὁ ὦμος · καί ἀνάκειμαι ὡς ἄνω ὁ σκέλος ἔχω , ἐσθίω δέ σιτίον μέτριος .